Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Puolustusministeri Ja'alon syytti Turkkia -
avunannosta Gazaa hallitsevalle islamistiselle Hamasille.
YK-pääsihteeri Ki-moon kertoi itsenäisen työryhmän perustamisesta.
Ryhmä selvittää YK-tiloihin Gazan sodassa tehtyjä iskuja -
ja sitä, käyttivätkö palestiinalais- ryhmät tiloja asevarastona.
Israelilaisarkeologit löysivät Jerusale- mista 2 000 vuotta vanhan lohkareen.
Sen toivotaan antavan uutta tietoa juutalaiskapinasta Roomaa vastaan.
Israelin puolustusministeri Ja'alon on vierailulla USA:ssa, -
jossa hän tapasi USA:n puolustusministeri Hagelin.
He keskustelivat Lähi-idän haasteista, -
kuten Iranin väitetyistä ydinasepyrkimyksistä -
ja ääri-islamismin vastaisesta taistelusta, -
jota USA-johtoinen liittouma käy ISILiä ja muita al-Qaida-ryhmiä vastaan.
Aiheena oli myös Turkin antama tuki Gazaa hallitsevalle Hamasille, -
jonka useimmat EU-maat ja USA määrittelevät terroristijärjestöksi.
Ja'alon syytti Turkkia Hamasin avustamisesta. Hän sanoi, -
että Hamasilla on kaksi päämajaa: yksi Gazassa, toinen Istanbulissa.
Ja'alon totesi Washingtonissa, että Turkki pelaa kyynistä peliä.
Hänen mukaansa Hamasin edustaja Aruri ohjaa Turkista käsin -
Israelin-vastaista terrorismia ja on valmistellut vallankaappausta -
presidentti Abbasia vastaan Länsirannalla.
Iranin ydinneuvotteluja koskien Ja'alon korosti, -
että Israel vastustaa sopimusta, -
joka soisi Iranille mahdollisuuden rikastaa uraania.
Hän sanoi, että on parempi olla ilman sopimusta kuin tehdä huono sopimus.
YK-pääsihteeri Ban Ki-moon ilmoitti itsenäisen työryhmän perustamisesta.
Ryhmä tutkii YK-tiloihin tehtyjä vakavimpia iskuja -
Gazan viime sodassa Israelin ja islamistisen Hamasin välillä, -
sekä sitä, käyttivätkö palestiinalais- ryhmät YK-tiloja asevarastona.
Turvallisuusneuvoston Lähi-itää koskevassa kokouksessa Ban totesi, -
että hän odottaa Israelin armeijalta huolellista selvitystä -
YK-tiloihin tehdyistä iskuista, joissa monet viattomat kuolivat.
Ban pyysi israelilais- ja palestiinalaisjohtajia -
pidättäytymään yksipuolisista toimista ja tekemään vaikeita kompromisseja -
kahden valtion ratkaisun saavuttamiseksi.
En pystynyt mitenkään varautumaan siihen, mitä todistin Gazassa.
Näin kilometreittäin laajamittaista tuhoa. Kävin Jabalian pakolaisleirillä -
YK-koulussa, jota pommitettiin vihollisuuksien aikana.
Siviilit olivat hakeutuneet YK-lipun suojiin.
Lapset ja vanhemmat kertoivat -
riipaisevia tarinoita kärsimyksestä ja tuskasta.
Tapasin nuoren miehen, jonka sisarukset olivat kuolleet iskuissa.
Hän on nyt itse pyörätuolissa menetettyään molemmat jalkansa.
Odotan Israelin armeijalta täyttä sel- vitystä tästä ja muista tapauksista, -
joissa YK-tilat saivat osumia ja monet viattomat kuolivat.
Suunnittelemme toimenpiteisiin ryhtymistä -
itsenäisellä tutkimuslautakunnalla, joka selvittää vakavimmat iskut, -
mukaan lukien tapaukset, joissa YK-tiloista löytyi aseita.
Oikeusministeri Livni ja talousministeri Lapid -
muodostavat yhdistetyn diplomaattisen rintaman -
edistämään rauhanprosessia palestiinalaisten kanssa.
Livni sanoi, että ensi viikolla alkavalla knesset-kaudella -
nämä kaksi puoluejohtajaa, jotka kuuluvat Netanjahun koalitioon, -
muodostavat rintaman hallituksessa ja knessetissä.
He pyrkivät vastustamaan niin sanottua äärinationalismia, -
jota muut koalitiojäsenet heidän mielestään edistävät, -
mikä haittaa rauhanneuvottelujen käynnistämistä.
Livni jatkoi, että hänen Hatnua-puolu- eensa ja Lapidin Jesh atid -puolue -
yhdistävät voimansa myös uskonnon ja valtion kysymyksissä.
Lapid vahvisti asian sanoen, -
että he tekevät tiivistä yhteistyötä näissä asioissa ja ajavat myös -
ulkoministeri Liebermanin kanssa mm. lakiehdotusta siviilivihkimistä.
Lapid totesi Livnille, -
että vaikka hän on eri mieltä joistain diplomaattisista kysymyksistä, -
he tulevat vetämään koordinoitua ja yhtenäistä linjaa.
Israelilaisarkeologit löysivät Jerusale- mista 2 000 vuotta vanhan lohkareen.
Sen toivotaan antavan uutta tietoa juutalaiskapinasta Roomaa vastaan.
Kivi on Hadrianukselle tehdystä holvikaaresta vuodelta 130 jKr, -
jolloin hän vieraili Jerusalemissa.
Samoihin aikoihin juutalaiset nousivat kapinaan Bar Kokhban johdolla.
Israelin museoviraston arkeologin Avnerin mukaan -
jäännöksen latinankielisessä kaiverruksessa -
tervehditään Hadrianusta 10. roomalaislegioonan nimissä.
Se lisää käsitystä laajuudesta, jolla Rooma hallitsi Juudeaa.
Tämä on palanen historiallista ”mikä edelsi mitä” -mysteerin palapeliä: -
Bar Kokhban kapina?
Vai Jerusalemin raunioille perustettu 'Aelia Capitolina' -
ja Jerusalemin muuttaminen roomalaissiirtokunnaksi?
Emme tiedä vielä, kumpi tapahtui ensin; tämä on yksi osa palapeliä.
Avner kertoi, että roomalaisia seuranneet bysanttilaiset -
eivät säilyttäneet edeltäjiensä muistomerkkejä, -
vaan käyttivät kiviä omiin rakennustarpeisiinsa.
Juurilöydetty lohkare on puolikaari, jo- ta käytettiin vesisäiliön päällyskivenä.
Emme havainneet, että kyseessä oli roomalaislöytö, -
sillä kaikki esineet kaivauksellamme olivat bysanttilaisia.
Halusimme vain poistaa kirjainten päällä olleen kivikerroksen -
voidaksemme määrittää tarkasti vesisäiliön iän.
Kun kaiverrus havaittiin, olin hyvin hämmästynyt.
Adrenaliini alkoi virrata kiivaammin, kun erotin G-kirjaimen, -
sen edeltä kirjaimet AV, ja lopulta sanan Augustus.
Näin tiesin, että kyseessä oli latinan kaiverrus, mikä on harvinaisuus.
Arkeologi Mivorach Israel-museosta kertoi, -
että he yrittävät yhä selvittää, missä Rooman keisari oli kapinan aikana.
Varmaa kuitenkin on, että keisari johti joukkoja juutalaiskapinaa vastaan.
Keisari Hadrianus vieraili täällä vuonna 129―130 jKr.
Tässä on toinen Jerusalemista löytynyt kaiverrus, -
joka oli tehty hänen vierailunsa kunniaksi.
Emme ole varmoja, missä hän oli Bar Kokhban kapinan aikaan, -
mutta hän varmasti johti taistelua sitä vastaan.
Juutalaiset nousivat kapinaan roomalaisia vastaan kahdesti, -
mutta kapinat sammutettiin. Ensimmäinen kapina -
oli Herodeksen aikoihin, jolloin Toinen temppeli tuhottiin v. 70 jKr.
Toista kapinaa johti legendaarinen Bar Kokhba vuonna 132―135 jKr.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman